জয়পুরের ভ্রমণ পরিকল্পনার প্রায় সব দায়িত্বটাই আমার উপরে ছিল। হোটেল বুকিং কিম্বা কবে কি দেখব। আমিই ঠিক করেছিলাম। পকেট সাথ দিলে, আমার নতুন কিছু করতে মন্দ লাগেনা। সেই মতন হেরিটেজ হোটেলে বুকিং করেছিলাম। সাহপুরা হাউস। বাকি হেরিটেজ হোটেলের মতন এটাও আমাদের সাধ্যের বাইরেই হত। নেহাত অসময় (off-season), তাই সাত থেকে নয় হাজার টাকার রুম। আমরা পাই তিন হাজারে। এরম হোটেলে আমাদের কারোরই আগে থাকা হয়নি। আমার যদিবা টুকটাক ধারনা ছিল। বাকিদের তেমন কিছুই ছিল না॥